โรงเรียนมัธยมปลายรัฐ 3 บันดุง

**โรงเรียนมัธยมปลายรัฐ 3 บันดุง** () หรือที่รู้จักกันในชื่อย่อว่า **เอสเอ็มอาเอ็น ติกะ บันดุง** (*SMAN 3 Bandung*) เป็นหนึ่งในโรงเรียนมัธยมศึกษาตอนปลายโดยรัฐบาลอินโดนีเซีย ตั้งอยู่ในจังหวัดชวาตะวันตก  ประเทศอินโดนีเซีย ระยะเวลาการศึกษาที่นี่ใช้เวลาทั้งหมด 3 ปี เช่นเดียวกับโรงเรียนมัธยมปลายทั่วไปในอินโดนีเซีย โดยโรงเรียนก่อตั้งเมื่อปี ค.ศ. 1953 เดิมมีชื่อว่า เอสเอ็มอา เบ (SMA B) (ค.ศ. 1952) และก่อนหน้านั้นคือ เอสเอ็มอา ซะตู เบ/เซ (SMA 1 B/C) (ค.ศ.1950)

ในปี ค.ศ. 2007 โรงเรียนได้นำหลักสูตร KTSP มาใช้ แทนที่หลักสูตรก่อนหน้า (KBK) และในปี ค.ศ 2013 เริ่มใช้หลักสูตร 2013 (Kurikulum 2013) ซึ่งเป็นหลักสูตรใหม่ของประเทศอินโดนีเซีย ต่อมาโรงเรียนได้ทดลองใช้ระบบหน่วยกิต (SKS) เพื่อรองรับความต้องการของนักเรียนในระดับที่สูงขึ้น

## ประวัติโรงเรียน

โรงเรียนตั้งอยู่บนถนนเบอะลิตุง หมายเลข 8 นครบันดุง จึงเคยถูกเรียกว่า "โรงเรียนเบอะลิตุงตะวันตก" โรงเรียนนี้ถือเป็นโรงเรียนมัธยมของรัฐแห่งแรกที่มีชื่อเสียงในบันดุง ก่อนจะมี โรงเรียนมัธยมปลายรัฐ 8 บันดุง (SMAN 8 Bandung) และ โรงเรียนมัธยมปลายรัฐ 5 บันดุง (SMAN 5 Bandung) ตามมาในลำดับถัดไป โดยนักเรียนจำนวนมากจากที่นี่สามารถสอบเข้ามหาวิทยาลัยชั้นนำของอินโดนีเซียได้สำเร็จ

## ประวัติอาคารเรียน

อาคารของโรงเรียนมัธยมปลายรัฐ 3 บันดุง เป็นอาคารเก่าที่สร้างขึ้นในยุคอาณานิคมดัตช์ ออกแบบโดย ชาร์ลส์ โพรสเพอร์ วูลฟฟ์ ชครูเมกเกอร์ (Charles Prosper Wolff Schoemaker) โดยเดิมใช้เป็นที่ตั้งของโรงเรียนฮาเบเอส (Hoogere Burgerschool te Bandoeng) เพื่อทำการเรียนการสอนต่อชาวดัตช์และชนชั้นสูงในอินโดนีเซียเวลานั้น อาคารตั้งอยู่บนพื้นที่ 14,240 ตารางเมตร มีพื้นที่อาคาร 8,220 ตารางเมตร หันหน้าไปทางทิศเหนือ (ถนนเบอะลิตุง) และใช้งานร่วมกันกับโรงเรียนมัธยมปลายรัฐ 5 บันดุง โดยมีโถงกลางแบ่งเขตระหว่างสองโรงเรียน

การใช้งานในแต่ละยุคสมัย:

***ยุคอาณานิคมดัตช์ (ค.ศ. 1916 – ค.ศ. 1942):** อาคารเป็นโรงเรียนฮาเบเอส แห่งที่ 4 ต่อจากจาการ์ตา ซูราบายา และเซอมารัง 
***ยุคญี่ปุ่นยึดครอง (ค.ศ. 1942 – ค.ศ. 1945):** ใช้เป็นที่ทำการของเค็มเปไต
***ยุคเปลี่ยนผ่าน (ค.ศ. 1947 – ค.ศ. 1950)**: ช่วงเช้าได้สอนโดยใช้ภาษาดัตช์สำหรับนักเรียนชาวดัตช์ ช่วงบ่ายสอนโดยใช้ภาษาอินโดนีเซียสำหรับนักเรียนชาวอินโดนีเซีย

ปี ค.ศ. 1950 เป็นต้นมา หลังได้รับเอกราชจากเนเธอร์แลนด์ ได้มีปรับเปลี่ยนตามระบบการศึกษาอินโดนีเซียหลังประกาศอิสรภาพ โดยโรงเรียนที่ใช้ภาษาอินโดนีเซียได้รับหมายเลขเรียงลำดับก่อน และมีการแยกโรงเรียนและเปลี่ยนชื่อหลายครั้งในช่วงปี ค.ศ. 1952 – ค.ศ. 1984 ซึ่งท้ายสุดพื้นที่อาคารได้กลายมาเป็นที่ตั้งของโรงเรียนมัธยมปลายรัฐ 3 บันดุง และ โรงเรียนมัธยมปลายรัฐ 5 บันดุง จนถึงปัจจุบัน

## สิ่งอำนวยความสะดวก
โรงเรียนมีสิ่งอำนวยความสะดวกหลากหลายเพื่อรองรับกิจกรรมการเรียนการสอน เช่น:

*ห้องเรียน
*มัสยิด (มัสยิดมะสิอินะ โชลิฮีน)
*ห้องละหมาดหญิง
*ห้องสมุด
*ห้องปฏิบัติการชีววิทยา ฟิสิกส์ เคมี คอมพิวเตอร์
*เรือนเพาะชำ
*สนามกีฬา (บาสเกตบอล วอลเลย์บอล ฟุตบอล กรีฑา)
*โรงยิม
*ห้องประชุมอเนกประสงค์
*ห้องโสตทัศนศึกษา
*สหกรณ์โรงเรียน
*โรงอาหาร
*ศาลา
*สนามหญ้า
*ดาดฟ้า

## กิจกรรมนักเรียน
โรงเรียนมีชมรมและกิจกรรมเสริมหลักสูตรมากมาย ได้แก่:

*ชมรมสิ่งแวดล้อม ALGA
*ชมรมแบดมินตัน BC 3
*ชมรมดนตรี Band 3
*ชมรมวารสาร BM 3
*ชมรมศาสนาอิสลามและคริสต์
*ชมรมภาพถ่าย JEPRET!
*ชมรมร้องเพลง KV3
*ชมรมอังกะลุง KPA 3
*ชมรมศิลปะซุนดา
*ชมรมดนตรีคลาสสิก MK 3
*ชมรมภาพยนตร์ MP3
*ชมรมภาษาญี่ปุ่น NK 3
*ชมรมธุรกิจ OMK 3
*ชมรมกาชาดเยาวชน
*ชมรมลูกเสือ
*ชมรมศิลปะ SSR 3
*ชมรมเชียร์ลีดเดอร์และเชิญธงชาติ SPARA 3
*ชมรมซอฟต์บอล FOSTER
*ชมรมภาษาอังกฤษ SEF 3
*ชมรมโต้วาที SPeD 3
*ชมรมสเกตน้ำแข็ง TIIS 3
*ชมรมการละคร TST
*ชมรมวิจัยและโอลิมปิก TRILOGI 3
*ชมรมบาสเกตบอล UBBAS 3

## ศิษย์เก่าที่มีชื่อเสียง
*ริดวัน กามิล นายกเทศมนตรีเมืองบันดุงคนที่ 36 (ค.ศ. 2013 – ค.ศ. 2018) และ ผู้ว่าการจังหวัดชวาตะวันตกคนที่ 14 (ค.ศ. 2018 – ค.ศ.2023)

## เครือข่าย
หนึ่งในเครือข่ายของโรงเรียนมัธยมปลายรัฐ 3 บันดุง คือ โรงเรียนมัธยมปลายรัฐ 1 จิจาเลิงกา ในอำเภอบันดุง 

## ภาพถ่าย

File:COLLECTIE TROPENMUSEUM HBS Bandoeng TMnr 60016835.jpg|ฮาเบเอส บันดุง (HBS Bandoeng) - ปัจจุบันใช้โดยเอสเอ็มอา 3 (ด้านซ้าย) และ เอสเอ็มอา 5 (ด้านขวา)
File:COLLECTIE TROPENMUSEUM H.B.S. te Bandung Java TMnr 10002310.jpg|ฮาเบเอส บันดุง (HBS Bandoeng) - ปัจจุบันใช้โดยเอสเอ็มอา 3 (ด้านซ้าย) และ ยเอสเอ็มอา 5 (ด้านขวา)
File:COLLECTIE TROPENMUSEUM De meisjesspeelplaats van de H.B.S. te Bandung Java TMnr 10002311.jpg|ลานภายในอาคารฮาเบเอส บันดุง ด้านซ้ายของทางเดินใช้โดยเอสเอ็มอา 3 ด้านขวาของทางเดินใช้โดย เอสเอ็มอา 5
File:COLLECTIE TROPENMUSEUM Leden van de HBS Vereniging Temesias in de optocht ter gelegenheid van het huwelijk van Prinses Juliana en Prins Bernhard, Bandoeng TMnr 60029584.jpg|นักศึกษาสมาคม Temesias จาก HBS Bandung ร่วมขบวนแห่ฉลองพิธิอภิเษกสมรสของเจ้าหญิงยูเลียนา และ เจ้าชายแบร์นฮาร์ท


## แหล่งอ้างอิง

หมวดหมู่:โรงเรียนในจังหวัดชวาตะวันตก
หมวดหมู่:โรงเรียนที่ก่อตั้งในปี พ.ศ. 2496